
Бүген Татарстан Республикасына эш сәфәре белән килгән Россия Федерациясе эчке эшләр министры Рәшит Нургалиев “Булгария” теплоходында һәлак булучыларны искә алды.

Россия эчке эшләр министры иң элек Казан Елга портында булды. Рәшит Нургалиев Татарстан Президенты Рөстәм Миңнеханов белән бергә 10 июльдәге фаҗигадә һәлак булучылар истәлегенә Елга порты бинасы дивары янында куелган мемориалга чәчәкләр салды.

Искәртеп узабыз, теплоход 10 июльдә Татарстанның Кама Тамагы районында Куйбышев сусаклагычы территориясендә батты.

Нәтиҗәдә, 122 кеше (аларның 28 е – балалар) һәлак булды, 79 кеше коткарылды.

“Булгария”не Идел төбеннән 2011 елның 26 июлендә күтәрделәр.
Рәшит Нургалиев Казанда “Булгария” теплоходында һәлак булучыларны искә алды